**Ministru kabineta noteikumu projekta ,,****Grozījumi Ministru kabineta 2014.gada 13.maija noteikumos Nr.241 „Noteikumi par mezanīna aizdevumiem saimnieciskās darbības veicēju konkurētspējas uzlabošanai””**

**sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Ministru kabineta iekārtas likuma 31.panta pirmās daļas 3.punktu un Attīstības finanšu institūcijas likuma 12.panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 13.maija noteikumi Nr.241 „Noteikumi par mezanīna aizdevumiem saimnieciskās darbības veicēju konkurētspējas uzlabošanai” (turpmāk - MK noteikumi Nr.241) **nosaka atbalsta piešķiršanas nosacījumus mezanīna aizdevumiem investīcijām un apgrozāmajiem līdzekļiem saimnieciskās darbības veicēju konkurētspējas uzlabošanai**. **Mezanīna aizdevuma instrumenta īstenošanas nepieciešamību finanšu pieejamības veicināšanā pamato Ekonomikas ministrijas** (turpmāk – EM) **veiktais tirgus nepilnību izvērtējums** (apstiprināts 2015.gada 30.aprīļa Uzraudzības komitejā).Minētais instruments risina tirgus nepilnības, sniedzot iespējas saimnieciskās darbības veicējiem saņemt finansējumu dzīvotspējīgu biznesa projektu īstenošanai situācijās, kad dažādu apstākļu, kā piemēram, neatbilstošu finanšu rādītāju, nepietiekama nodrošinājuma, pašu kapitāla vai līdzšinēji uzņemto kredītsaistību apmēra, rezultātā nav iespējams saņemt finansējumu no finanšu tirgus dalībniekiem projekta īstenošanai nepieciešamajā apmērā. MK noteikumu Nr.241 ietvaros izsniegtie mezanīna aizdevumi tiek attiecināti darbības programmas “Uzņēmējdarbība un inovācijas” papildinājuma 2.2.1.4.2.apakšaktivitātē “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai” (turpmāk – 2.2.1.4.2.aktivitāte). Atbilstoši MK noteikumu Nr.241 6.punktam pieejamais publiskais finansējums ir 29 780 554 *euro*, tajā skaitā Eiropas Reģionālās attīstības fonda (turpmāk – ERAF) finansējums 15 151 685 *euro*, valsts budžeta finansējums 3 479 537 *euro* un papildus pieejamais finansējums, ko veido procentu ieņēmumi no noguldījumiem 2.2.1.1.aktivitātes “Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” ietvaros 8 623 913 *euro* apmērā un procentu ieņēmumi no noguldījumiem 2.2.1.4.2.aktivitātes ietvaros 2 525 419 *euro* apmērā. Šāds finansējums attiecīgajā apmērā ir noteikts kā 2.2.1.4.2.aktivitātē pieejamais finansējums tostarp Ministru kabineta 2011.gada 2.augusta noteikumos Nr.614 “Noteikumi par darbības programmas “Uzņēmējdarbība un inovācijas” papildinājuma 2.2.1.4.2.apakšaktivitāti “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai”” (turpmāk – MK noteikumi Nr.614), un finansējums tiek izmantots:1. mezanīna aizdevumu un darījumu strukturēšanas izmaksu finansēšanai (MK noteikumu Nr.614 11.2.punkts);
2. aizdevumu garantiju finansēšanai (MK noteikumu Nr.614 11.3.punkts; attiecīgie grozījumi MK noteikumos Nr.614 apstiprināti 2014.gada 17.jūnija Ministru kabineta sēdē). Aizdevumu garantijas saimnieciskās darbības veicējiem tiek sniegtas saskaņā ar Ministru kabineta 2010.gada 26.oktobra Ministru kabineta noteikumiem Nr.997 “Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai”;
3. īstermiņa eksporta kredītu garantiju finansēšanai (MK noteikumu Nr.614 11.3.punkts; attiecīgie grozījumi MK noteikumos Nr.614 apstiprināti 2014.gada 17.jūnija Ministru kabineta sēdē). Īstermiņa eksporta kredīta garantijas saimnieciskās darbības veicējiem tiek sniegtas saskaņā ar Ministru kabineta noteikumiem Nr.436 “Īstermiņa eksporta kredītu garantēšanas noteikumi”;
4. administratīvo izmaksu finansēšanai par 2.2.1.4.2.aktivitātes administrēšanu (MK noteikumu Nr.614 11.1.punkts).

Ņemot vērā augstāk minēto (2.2.1.4.2.aktivitātē pieejamā publiskā finansējuma izmantošanu gan mezanīna aizdevumu un darījumu strukturēšanas izmaksu segšanai, gan aizdevumu garantiju un īstermiņa eksporta kredītu garantiju finansēšanai), noteikumu projekts paredz precizēt MK noteikumu Nr.241 6.punktu, nosakot, ka atbalstu sniedz no 2.2.1.4.2.aktivitātē pieejamā finansējuma, nenorādot konkrēti mezanīna aizdevumiem novirzītā publiskā finansējuma apmēru no 2.2.1.4.2.aktivitātes. Minētais ir būtiski, lai nodrošinātu pilnīgu publiskā finansējuma apguvi 2.2.1.4.2.aktivitātē.  Lai mazinātu 2007.-2013.gada plānošanas perioda publiskā finansējuma neapguves riskus un atbilstoši 2.2.1.3.aktivitātes “Garantijas komersantu konkurētspējas uzlabošanai” noslēguma pārskatam (apstiprināts š.g. 17.aprīlī), daļa no līdzšinēji MK noteikumos Nr.241 un MK noteikumos Nr.614 noteiktā pieejamā publiskā finansējuma ir apgūta 2.2.1.3.aktivitātē “Garantijas komersantu konkurētspējas uzlabošanai” (turpmāk – 2.2.1.3.aktivitāte). Par minēto, cita starpā, ir norādīts EM izstrādātajā un š.g. 7.jūlija Ministru kabineta sēdē izskatītajā informatīvajā ziņojumā „Par publiskā finansējuma izmantošanu 2007.-2013.gada plānošanas perioda Ekonomikas ministrijas kompetencē esošo finanšu instrumentu ietvaros” (turpmāk – Ziņojums). Saskaņā ar Ziņojumu un 2.2.1.3.aktivitātes noslēguma pārskatu 2.2.1.3.aktivitātē ir apgūts finansējums no 2.2.1.4.2.aktivitātē līdzšinēji pieejamā papildus finansējuma, ko veido ieņēmumi no brīvo publisko līdzekļu noguldījumiem, šādā apmērā: 1. no 2.2.1.1.aktivitātes “Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” (turpmāk – 2.2.1.1.aktivitāte) 7 378 840 *euro* apmērā;
2. no 2.2.1.4.2.aktivitātes 2 525 420 *euro* apmērā.

Ņemot vērā augstāk minēto, **noteikumu projekts paredz precizēt MK noteikumu Nr.241 6.punktā noteikto pieejamā publiskā finansējuma apmēru**, izvērtējot līdzšinēji apgūto publisko finansējumu un AS “Attīstības finanšu institūcija Altum” (turpmāk – Altum) sniegtās apguves prognozes. Laika periodā līdz š.g. 31.augustam 2.2.1.4.2.aktivitātē ir veikti maksājumi komersantiem, tostarp izsniegtas aizdevumu garantijas un īstermiņa eksporta kredīta garantijas (piemērots multiplikators 4) un attiecināti administratīvie izdevumi Altum par publisko finansējumu 15 510 424 *euro* apmērā, kas sastāda 78 % no līdzšinēji faktiski pieejamā publiskā finansējuma 19 876 294 *euro* (faktiski pieejamā publiskā finansējuma apmērs ir noteikts kā starpība starp MK noteikumos Nr.241 norādīto pieejamo publisko finansējumu 29 780 554 *euro* un 2.2.1.3.aktivitātē apgūto ieņēmumu no brīvo publisko līdzekļu noguldījumiem, kas gūti 2.2.1.1.aktivitātē un 2.2.1.4.2.aktivitātē, apmēru). Publiskā finansējuma apguves prognozes paredz, ka 2.2.1.4.2.aktivitātē kopumā tiks noslēgti mezanīna aizdevumu, aizdevumu garantiju un īstermiņa eksporta kredīta garantiju līgumi (garantijām piemērots multiplikators 4) par publisko finansējumu 24 543 669 *euro*, un šādu apguves prognozi pamato: 1. noslēgto mezanīna aizdevumu apmērs vidēji mēnesī 588 457 *euro*;
2. aizdevumu garantiju apmērs vidēji mēnesī 2 010 460 *euro* apmērā (nosakot publiskā finansējuma apguvi, piemērots multiplikators 4, attiecīgi aizdevumu garantiju ietekme uz publiskā finansējuma apguvi ir vidēji 501 615 *euro* mēnesī);
3. īstermiņa eksporta kredītu garantiju apmērs vidēji mēnesī 260 720 *euro* apmērā (nosakot publiskā finansējuma apguvi, piemērots multiplikators 4, attiecīgi īstermiņa eksporta kredītu garantiju ietekme uz publiskā finansējuma apguvi ir vidēji 65 180 *euro* mēnesī).

**Lai risinātu tirgus nepilnības, nodrošinātu saimnieciskās darbības veicējiem pieejamību mezanīna aizdevumiem līdz 2016.gada 29.februārim, noteikumu projekts nosaka 2.2.1.4.2.aktivitātē pieejamā publiskā finansējuma apmēru 25 860 778 *euro***, tostarp paredzot publisko finansējumu Altum administratīvajiem izdevumiem 1 317 119 *euro* apmērā visā 2007.-2013.gada plānošanas periodā. 2.2.1.4.2.aktivitātes finansēšanas avoti ir:1. ERAF finansējums un valsts budžeta finansējums 18 787 401 *euro* apmērā, tajā skaitā ERAF finansējums 15 290 219 *euro* un valsts budžeta finansējums 3 497 182 *euro*.

MK noteikumos Nr.241 6.punktā līdzšinēji noteiktā ERAF finansējuma apmērs tiek palielināts par 138 534 *euro* un valsts budžeta finansējums – par 17 645 *euro* atbilstoši virzītajiem grozījumiem darbības programmas “Uzņēmējdarbība un inovācijas” papildinājumā (turpmāk – DPP) (finansējuma pārdale no 2.2.1.4.1.apakšaktivitātes “Atbalsts aizdevumu veidā komersantu konkurētspējas uzlabošanai” uz 2.2.1.4.2.aktivitāti) un grozījumiem Ministru kabineta 2009.gada 10.marta noteikumos Nr.238 „Noteikumi par darbības programmas „Uzņēmējdarbība un inovācijas” papildinājuma 2.2.1.4.1.apakšaktivitāti „Atbalsts aizdevumu veidā komersantu konkurētspējas uzlabošanai”” (turpmāk – MK noteikumi Nr.238). Ņemot vērā, ka 2.2.1.4.2.aktivitātes ietvaros nav konstatētas neatbilstības un lauztie līgumi, minētā finansējuma pārdale starp aktivitātēm, neizsludinot jaunu projektu iesniegumu atlases kārtu 2.2.1.4.2.aktivitātē, ir iespējama. Attiecīgie grozījumi finansējuma apmērā un avotos tiek veikti arī MK noteikumos Nr.614;1. 2.2.1.4.2.aktivitātē gūtie ieņēmumi no brīvo publisko līdzekļu noguldījumiem 1 356 197 *euro* apmērā.

Saskaņā ar Altum š.g. 8.septembrī sniegto grāmatvedības izziņu 2.2.1.4.2.aktivitātē gūto ieņēmumu apmērs no brīvo publisko līdzekļu izvietošanas uz 2015.gada 30.jūniju sastāda 3 881 617 *euro*. Ņemot vērā, ka daļa (2 525 420 *euro*) gūto ieņēmumu no brīvo publisko līdzekļu noguldījumiem 2.2.1.4.2.aktivitātē ir izlietota, lai finansētu 2.2.1.3.aktivitātē attiecināto izdevumu daļu, tad 2.2.1.4.2.aktivitātes īstenošanai ir pieejams papildus finansējums no ieņēmumiem, kas gūti no brīvo publisko līdzekļu noguldījumiem 2.2.1.4.2.aktivitātē, 1 356 197 *euro* apmērā;1. 2.2.1.1.aktivitātē gūtie ieņēmumi no brīvo publisko līdzekļu noguldījumiem 1 245 073 *euro* apmērā. Atbilstoši Altum 2015.gada 10.jūlijā EM sniegtajai grāmatvedības izziņai laika periodā līdz 2015.gada 31.martam 2.2.1.1.aktivitātē gūto ieņēmumu no brīvo publisko līdzekļu noguldījumiem apmērs sastāda 12 190 150 *euro*, no kuriem 7 378 840 *euro* līdzšinēji jau ir izmantoti, lai attiecinātu izdevumu daļu, kas radusies 2.2.1.3.aktivitātē, un 3 566 237 *euro* ir novirzīti 2.2.1.1.aktivitātes finansēšanai (attiecīgie grozījumi 2008.gada 25.novembra Ministru kabineta noteikumos Nr.983 “Noteikumi par atbalsta piešķiršanu tehnoloģiju pārneses un riska kapitāla jomā” un 2011.gada 19.oktobra Ministru kabineta noteikumos Nr.818 “Noteikumi par darbības programmas “Uzņēmējdarbība un inovācijas” papildinājuma 2.2.1.1.aktivitāti “Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos”” ir apstiprināti Ministru kabinetā š.g. 15.septembrī). Ņemot vērā minēto, finansējums 1 245 073 *euro* apmērā ir brīvs, un atbilstoši grozījumiem MK noteikumos Nr.614 tiek novirzīts 2.2.1.4.2.aktivitātes īstenošanai, un attiecīgi saskaņā ar noteikumu projektu ir pieejams mezanīna aizdevumu, kas piešķirti saimnieciskās darbības veicējiem MK noteikumu Nr.241 ietvaros, finansēšanai;
2. 2.2.1.4.1.aktivitātē atmaksātā publiskā finansējuma daļa 4 472 107 *euro* apmērā.

Atbilstoši EM sadarbībā ar Altum sagatavotajai informācijai par finanšu instrumentos gūto un pieejamo brīvo atmaksu apmēru laika periodā uz š.g. 30.jūniju (informācija iesniegta Vadošajai iestādei š.g. 2.septembrī) 2.2.1.4.1.aktivitātē ir pieejams brīvs atmaksātais publiskais finansējums 18 059 963 *euro* apmērā. Saskaņā ar EM izstrādāto un š.g. 30.aprīļa Uzraudzības komitejā apstiprināto tirgus nepilnību izvērtējumu un š.g. 30.jūnija Ministru kabineta sēdes protokollēmuma 72.§ 6.punktu daļu no 2007.-2013.gada plānošanas perioda finanšu instrumentos atmaksātā publiskā finansējuma ir paredzēts izmantot, lai Altum veiktu iemaksas Baltijas Inovāciju fondā un lai līdzfinansētu 2014.-2020.gada plānošanas perioda finanšu instrumentus. Saskaņā ar š.g. 30.jūnijā Ministru kabineta sēdē apstiprināto informatīvo ziņojumu „Par Baltijas Inovāciju fondu un finansējuma palielinājumu” periodā līdz 2028.gadam iemaksām Baltijas Inovāciju fondā vēl ir nepieciešams novirzīt atmaksāto finansējumu 24 407 100 *euro* apmērā. Savukārt tirgus nepilnību izvērtējums paredz 2007.-2013.gada plānošanas perioda finanšu instrumentos atmaksā publiskā finansējuma daļu 23 000 000 *euro* novirzīt finanšu instrumentu finansēšanai 2014.-2020.gada plānošanas periodā. EM apliecina, ka noteikumu projekts nerada riskus iemaksu Baltijas Inovāciju fondā veikšanai līdz 2028.gadam un 2014.-2020.gada plānošanas perioda finanšu instrumentu līdzfinansēšanai.Padomes 2006.gada 11.jūlija Regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (turpmāk – Regula Nr.1083/2006) 56.panta 1.punkts nosaka, ka struktūrfondu un brīvo līdzekļu ieņēmumu, kas gūti no brīvo struktūrfondu līdzekļu noguldījumu daļas, izmantošanas termiņš ir š.g. 31.decembris. Eiropas Komisijas 2015.gada 30.aprīļa pielikuma Nr.C (2015) 2771 Komisijas lēmumam, ar kuru groza Lēmumu Nr.C (2013) 1573, ar ko apstiprina pamatnostādnes par to darbības programmu slēgšanu, kuras pieņemtas atbalsta saņemšanai no Eiropas Reģionālās attīstības fonda, Eiropas Sociālā fonda un Kohēzijas fonda (2007-2013) 3.6.punkts pagarina izmaksu attiecināmības termiņu jaunu darījumu slēgšanai, maksājumiem komersantiem un vadības izmaksām finanšu instrumentos līdz 2017.gada 31.martam, tostarp līdz minētajam laika periodam paredzot termiņu Revīzijas un Sertifikācijas iestāžu paredzētajām darbībām 2007.-2013.gada plānošanas perioda slēgšanas nodrošināšanai. MK noteikumu Nr.241 45.punkts nosaka, ka ilgtermiņa investīciju aizdevumus un apgrozāmo līdzekļu aizdevumus saimnieciskās darbības veicējiem piešķir līdz š.g. 31.decembrim. Lai nodrošinātu mezanīna aizdevumu pieejamības nepārtrauktību saimnieciskās darbības veicējiem līdz jaunas mezanīna aizdevumu programmas īstenošanas uzsākšanai 2014.-2020.gada plānošanas periodā, kas indikatīvi ir 2016.gada marts, noteikumu projekts nosaka mezanīna aizdevumu piešķiršanas termiņu 2016.gada 29.februāri. Termiņa pagarinājuma nepieciešamību līdz 2016.gada 29.februārim pamato Ministru kabineta noteikumu projekta “Darbības programmas „Izaugsme un nodarbinātība” 3.1.1. specifiskā atbalsta mērķa „Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa „Palielināt straujas izaugsmes komersantu skaitu” finanšu instrumentu veidā ieviešamo pasākumu īstenošanas noteikumi” izstrādes un saskaņošanas procesa norise un attiecīgi paredzētais līguma par fondu fonda ieviešanu starp Altum un Centrālo finanšu un līgumu aģentūru noslēgšanas termiņš (indikatīvi 2016.gada marts). Investīciju aizdevumu darījumu strukturēšanas process ir komplicēts un aizdevuma līguma noslēgšanai nereti nepieciešami vidēji 2 mēneši. Attiecīgi gadījumā, ja aizdevuma līgums atbilstoši MK noteikumu Nr.241 45.punkta līdzšinējai redakcijai tiks noslēgts š.g. beigās vai saskaņā ar noteikumu projektu līdz 2016.gada 29.februārim, līguma ietvaros piešķirtā mezanīna aizdevuma maksājumus saimnieciskās darbības veicējam būs nepieciešams veikt 2016.gada 1.pusgadā. Jānorāda, ka jau līdzšinēji ir noslēgti atsevišķi ilgtermiņa investīciju aizdevumu līgumi ar saimnieciskās darbības veicējiem finansiāli ietilpīgu ilgtermiņa projektu realizācijai, un maksājumi saimnieciskās darbības veicējiem tiek veikti daļās, kā rezultātā aizdevumu izmaksas veikšanas termiņš paredzēts 2016.gada 1.pusgada ietvaros. Lai nodrošinātu, ka līdz 2016.gada 29.februārim noslēgto aizdevumu līgumu ietvaros maksājumi saimnieciskās darbības veicējiem var tikt veikti pēc 2016.gada 29.februāra un attiecināti 2.2.1.4.2.aktivitātē, tādejādi sekmējot 2007.-2013.gada plānošanas perioda publiskā finansējuma apguvi, un, ievērojot Eiropas Komisijas 2015.gada 30.aprīļa pielikuma Nr.C (2015) 2771 Komisijas lēmumam, ar kuru groza Lēmumu Nr.C (2013) 1573, ar ko apstiprina pamatnostādnes par to darbības programmu slēgšanu, kuras pieņemtas atbalsta saņemšanai no Eiropas Reģionālās attīstības fonda, Eiropas Sociālā fonda un Kohēzijas fonda (2007-2013) 3.6.punktā minēto, noteikumu projekts nosaka, ka noslēgto mezanīna aizdevumu līgumu ietvaros maksājumi saimnieciskās darbības veicējiem var tik veikti līdz 2016.gada 30.jūnijam. Lai nodrošinātu, ka Altum ir pieejama informācija par jebkādu iepriekš saimnieciskā darbības veicēja saņemto *de minimis* atbalstu, noteikumu projekts paredz veikt attiecīgos grozījumus MK noteikumu Nr.241 36.punktā, papildinot normu ar nepieciešamību saimnieciskās darbības veicējiem iesniegt Altum informāciju arī par tādu *de minimis* atbalstu, kas kārtējā gadā un divos iepriekšējos kalendāra gados ir saņemts atbilstoši Eiropas Komisijas 2013.gada 18.decembra regulai (ES) Nr.1408/2013 par Līguma par Eiropas Savienības darbību 107. un 108.panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352) un Eiropas Komisijas 2014.gada 27.jūnija regulai (ES) Nr.717/2014 par Līguma par Eiropas Savienības darbību 107. un 108.panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190).MK noteikumu Nr.241 ietvaros reģionālā atbalsta ieguldījums tiek sniegts saskaņā ar Komisijas 2014. gada 17.jūnija Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2014.gada 26.jūnijs, L 187) (turpmāk – Komisijas regula Nr.651/2014), un *de minimis* atbalsts – saskaņā ar Eiropas Komisijas 2013.gada 18.decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Komisijas regula Nr.1407/2013). Noteikumu projekts nosaka papildus finansējuma avotus (ieņēmumus no brīvo publisko līdzekļu noguldījumiem un atmaksas) mezanīna aizdevumu finansēšanai. Ņemot vērā minēto, un, lai saimnieciskās darbības veicējiem būtu viennozīmīgi saprotami atbalsta apvienošanas nosacījumi, noteikumu projekts papildina MK noteikumus Nr.241 ar atbalsta apvienošanas nosacījumiem, vienlaikus ievērojot Komisijas regulā Nr.1407/2013 un Komisijas regulā Nr.651/2014 noteikto. Lai novērstu dubultā finansējuma riskus, joprojām tiek noteikts ierobežojums atbalsta apvienošanai, ja atbalsts MK noteikumu Nr.241 ietvaros tiek sniegts no Eiropas Reģionālās attīstības fonda līdzekļiem un papildus arī - no ieņēmumiem no brīvo publisko līdzekļu noguldījumiem.Ar mērķi ievērot Komisijas regulas Nr.651/2014 1.panta 5.punktā minētos nosacījumus, noteikumu projekts papildina MK noteikumus Nr.241 ar jaunu 41.3 punktu.Komisijas regulas Nr.1407/2013 6.panta 4.punkts nosaka par pienākumu ne vien *de minimis* atbalsta sniedzējam, bet arī *de minimis* atbalsta saņēmējam nodrošināt datu par saņemto *de minimis* atbalstu uzglabāšanu turpmākos 10 gadus, sākot no dienas, kurā piešķirts atbalsts. Ņemot vērā minēto, noteikumu projekts papildina MK noteikumus Nr.241 ar jaunu 42.1 punktu.Ņemot vērā faktu, ka pēc reorganizācijas ar 2015.gada 15.aprīli sabiedrība ar ierobežotu atbildību “Latvijas Garantiju aģentūra” (turpmāk – Latvijas Garantiju aģentūra) ir Altum, noteikumu projekts paredz MK noteikumos Nr.241 precizēt attiecīgās normas, Latvijas Garantiju aģentūru aizstājot ar Altum. Ar mērķi ievērot Attīstības finanšu institūcijas likuma 5.panta otrās daļas 1.punktā un 12.panta trešajā un ceturtajā daļā noteikto Altum nodrošinās 2.2.1.4.2.aktivitātē īstenojamo programmu, tostarp mezanīna aizdevumu programmas, risku un attiecīgi sagaidāmo zaudējumu izvērtējumu. Pēc noteikumu projekta spēkā stāšanās un, pamatojoties uz Altum izvērtējumu, tiks pieņemts akcionāru lēmums par noteikumu projektā novirzīto atmaksu izlietojumu atbilstoši grozījumiem MK noteikumos Nr.614 un MK noteikumos Nr.241. |
| 3. | Projekta izstrādē iesaistītās institūcijas | Altum |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kurs tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji, Altum. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu.Noteikumu projekts ietekmē tautsaimniecību, jo pagarina mezanīna aizdevumu izmaksu saimnieciskās darbības veicējiem projektu realizēšanai (būtiski finansiāli ietilpīgiem ilgtermiņa investīciju projektiem). Noteikumu projekts veicina finanšu pieejamību saimnieciskās darbības veicējiem, jo groza finanšu resursus un to apmērus, lai nodrošinātu pietiekošu finansējumu mezanīna aizdevumu piešķiršanai līdz noteikumu projektā minētajam termiņam. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaicīgi ar noteikumu projektu tiek virzīti grozījumi MK noteikumos Nr.614.Grozījumi MK noteikumos Nr.241 (un attiecīgi MK noteikumos Nr.614) tiks virzīti izskatīšanai Ministru kabinetā tikai vienlaicīgi vai pēc grozījumu MK noteikumos Nr.238 un DPP apstiprināšanas. |
| 2. | Atbildīgā institūcija | EM |
| 3. | Cita informācija | - |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2014.gada 17.jūnija Regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula).Komisijas 2013.gada 18.decembra Regula (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam. |
| 2. | Citas starptautiskās saistības | Projekts šo jomu neskar. |
| 3. | Cita informācija | Izstrādājot noteikumu projektu, ir ņemts vērā Eiropas Komisijas 2015.gada 30.aprīļa pielikums Nr.C (2015) 2771 Komisijas lēmumam, ar kuru groza Lēmumu Nr.C (2013) 1573, ar ko apstiprina pamatnostādnes par to darbības programmu slēgšanu, kuras pieņemtas atbalsta saņemšanai no Eiropas Reģionālās attīstības fonda, Eiropas Sociālā fonda un Kohēzijas fonda (2007-2013). |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2014.gada 17.jūnija Regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula) (Eiropas Savienības Oficiālais Vēstnesis, 2014. gada 26. jūnijs, L 187).Eiropas Komisijas 2013.gada 18.decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.651/2014 8.panta 3. un 4.punkts | Noteikumu projekta 7.punkts | Ieviests pilnībā | Neparedz stingrākas prasības |
| Komisijas regulas Nr.1407/2013 5.panta 1. un 2.punkts | Noteikumu projekta 7.punkts | Ieviests pilnībā | Neparedz stingrākas prasības |
| Komisijas regulas Nr.651/2014 1.panta 5.punkts | Noteikumu projekta 8.punkts | Ieviests pilnībā | Neparedz stingrākas prasības |
| Komisijas regulas Nr.1407/2013, 6.panta 4.punkts | Noteikumu projekta 9.punkts | Ieviest pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Komisijas regula Nr.651/2014 neparedz rīcības brīvību. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | EM 20 darba dienu laikā no noteikumu projekta spēkā stāšanās par veiktajām izmaiņām MK noteikumu Nr.241 ietvaros informēs Eiropas Komisiju atbilstoši Komisijas regulas Nr.651/2014 11.pantā norādītajam. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes nav paredzētas.Grozījumi ir labvēlīgi saimnieciskās darbības veicējiem, jo pagarina aizdevumu piešķiršanas un maksājumu veikšanas termiņu, kā arī groza finanšu resursus, lai nodrošinātu pietiekošu finansējumu mezanīna aizdevumu piešķiršanai.  |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē netika paredzēta.Grozījumi ir labvēlīgi saimnieciskās darbības veicējiem, jo pagarina aizdevumu piešķiršanas un maksājumu veikšanas termiņu, kā arī groza finanšu resursus, lai nodrošinātu pietiekošu finansējumu mezanīna aizdevumu piešķiršanai. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un Altum. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta EM un Altum esošo funkciju ietvaros. |
| 3. | Cita informācija | Nav |

Anotācijas III. sadaļa – noteikumu projekts šo jomu neskar.

Ekonomikas ministre D.Reizniece-Ozola

Vīza: Valsts sekretārs R.Beinarovičs

29.10.2015. 17:11

3261

A.Nicmane

67013203, Agita.Nicmane@em.gov.lv